
Oferă onor. sale clientele parfumuri din cele mai renumite fabrici fran- 
ceze, ruse, germane şi engleze; pudre de orez, depilatore și sapone alese, 
briliantine, superbe colorante pentru păr, diferite loţiuni, apă de colonia, de 
lavande, de verveine şi portugal, etc., ape și pomezi de quinquina parfu- 
mate, Capilarine, col-cream de la princesse şi cosmetice higienice, piepţini 
fini, Odol, perii, paste pentru dinţi, thermometre pentru baie și diferite feluri 
de bureţi, glicerină, vasilină, lanolină şi tot felul de articole pentru tualete 

Articole pentru menagiu, ca : ceaiuri, cafea şi cacao în sămânță şi pulbere, 
făină lactată Nestle, culori vegetale, arome şi esențe pentru liqueruri şi li- 
monade, romuri gi cognacuri, esențe pentru conserve alimentare, Sifoane cu 
cari se prepară ape gazoase, alcool și sistematice maşine pentru spirt denatu- 
rat, ape minerale gi diferite săruri pentru băi, cum şi prafuri «Zackerlin», 
carboral, borax, acid boric, nattalină ieftină, bicarbonat de sodiu, salol și chi- 
nine, etc. Aniline şi culori, aparate, accesorii şi gata soluţiuni, băi, pentru 
fotografie. Uleiuri și grăsimi minerale, parafină, benzină şi vasilină ameri- 
cană, terebentine, pensule, lacuri și culori pentru pictură, vopsele, ceară şi 
sârmă pentru parchete, etc. 

Diferite ierburi alese, rădăcini, scoarţe, frunze, flori şi seminţe pentru ceaiuri 
in şi muștaruri, precum și felurite uleiuri vegetale şi animale, ca: unt de 
cocos, de in, de ricin şi amigdale şi curat uleiu din ticat de morun pentru 
cura de iarnă, etc. 

Multe specialităţi farmaceutice române, franceze şi germane, precum : bu- 
giie, balsamuri pentru viaţă, capsule, cataplasme, coaltare, crayoane, ciaiuri 
drageie, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilule, praluri, săruri, supositorii, so- 
luţiuni, siropuri și vinuri medicamentoase care, prin rolul ce îndeplineso 
unele de a fi atiseptice și desinfectante iar altele nutritive și întăritoare, sunt 
preparate cu scopul de a fi intrebuiuțate la vindecarea suferinzilor cărora së, 
le redea sănătatea, torţa şi energia și de a le fi reconstituante ale sistemulului 
nervos indepărtându-le cu totul anemia și slăbiciunea generală. 

Rogat asortiment de cauciucărie și pansamente cum instrumente şi acce- 
sorii de resortul Farmaciei, Obstetricei şi Chirurgiei, Opticei şi Dentisticei, 
ca: vată şi tifoane, guthapercha şi muşamale impermeabile, tuburi de cau- 
ciuc, canule, injectoare şi sistematice irigatoare pentru Moaşe şi Lehuse, pompe 
trage-lapte şi biberoane, plosci și lizheane de porțelan, specule, aţă de mătase 
şi ace, siringi, sonde, aparate inhalatoare, bandage şi cercuri herniare, cor- 
seto elastice pentru doamne și ciorapi pentru varice, tuburi stomachale, pul- 
verisatoare şi vaporisatoare, preservative, suspensoare thermometre maximale 
cum și alte utensile şi accesorii de sticlă, aluminiu platină, faianţă şi por- 
celan, ochelari, foarieci şi clești, etc. 

La cerere, expediază în orice parte a Ţărei, contra ramburs, prompt şi cu 
preţurile cele mai ieftine, ori şi ce fel de mărfuri din această branșă. 

Dr. 1. Simionesen, Poveţe contra boalelor.—G. Coşbuc, Un orag de muncitori. — Dr. Irl- 
min Popescu, Ingrijirile ce trebuiesc date epelor borţoase în timpul naşterii, precum şi 
mântilor după naştere, până la vârsta punerii lor la muncă.—Gh, A., Societatea <Steaua>.— 
X., Judecătorul şi bărbierul. — 1. Miişezunu, Câteva legume bune de cultivat. — 4. Vântul, 
Flamantul.— Eleonora 1. Răhuşianu. Rostul şezătorilor săteşti. — Neerolog, Doctorul Felix.— 
Al. A. Naum, Din literatura poporală.—Informaţiuni.—Bibliografil.— Licitaţiuni. — Poşta ad- 
ministraţiei. 

Sfaturi: Măsuri de luat contra anghinei, până la sosirea medicului. 

ustruținni: Interiorul unei fabrici.— Botezul A. S. R. Principelui Nicolae. — Salată. — 
Castravete.—Flamanţi. 


POVEŢE CGNTRA BGALELGR (1). 


Dragă Tată, 


Mi s'a rupt inima de jale, când am citit vestea 
ce mi-ai trimes'o, că lui Toader-a Uvsoaiei i-a mu- 
rit, într'o săptămână, cei doi copii mai mari, unul 
după altul. E grea încercarea dela Cel-de-Sus ve- 
nită pe capul lui, deşi va găsi de sigur sprijin bă- 
trâneţelor în cei cinci câţi i-au mai rămas, dacă 
va şti să tragă învăţătură din marea nenorocire 
ce La lovit. 

* i * 

Bieţii oameni! ei sufer tot de pe urma neştiinţei 
lor şi a neîncrederei ce au în ceice ştiu mai mult. 
Câţi copii şi câţi oameni din ţara noastră nu mor 
așa cu zile, numai din pricină, că ei au încrede- 
rea mai mare în baba Catinca, doftoroaia satului, 


(1) Dintr'un volum ce va apare în curând în biblioteca «Steaua». 

decât în doctorul de plasă. Așa trebuie să fie oare? 
Ți-am spus într'o scrisoare de demult că omul e 
ca şi maşina de treer, făcut din mai multe organe: 
stomah, maţe, inimă ş a. Ei bine, dă boerul ma- 
gina pe mâna ori cui? Nu cheltueşte el o grămadă 
de bani pentru mașinistul adus din ceia-parte? De 
ce oare nu o lasă să o îngrijească vătaful ori chiar 
vechilul? Pentru că nimeni nu ştie cum sunt şu- 
rubăriile mașinei şi dacă ea se strică într'o bună 
zi nimenea nu o poate drege decât maşinistul, care 
a învăţat la o şcoală anume despre maşini, aşa în 
cât o toemeşte îndată, pe când un altul, neştiutor, 
mai tare ar strica-o. 

Dacă pentru o mașină, care stricată se poate cum- 
pără, şi trebuie oameni anume să o îngrijească, 
d'apoi pentru maşina omenească? Când s'a îmbol- 
năvit; cineva nu trebuie de stat la gânduri, ca să 
alegi între doftoroaia satului şi doctorul dela spi- 
tal ori dela plasă, pentru că doftoroaia habar nu 
are cum e făcut trupul omenesc, pe când doctorul 
care a învăţat ani de zile la şcoli, numai te vede 
şi-ţi dă o doctorie, care te însănătoşează numai 
decât. 

Mai ales când e vorba de boale molipsitoare, a- 
tunci e un păcat mare dacă nu se vesteşte îndată 
doctorul. Dela un bolnav —ca la ciumă —se pot 
îmbolnăvi şi muri chiar o sută. Mă vei întrebă cum 
asta? lacă așa! Boalele molipsitoare sunt prici- 
nuite de nişte fiinţe mici, aşa de mici că nu le vezi 
decât dacă te uiţi la ele cu un ochian. Invăţaţii le-au 
numit microbi. Aceştia cresc, se înmulţesc ca orice 
fiiinţă. Să presupunem bună oară, că e vorba de 
anghină, boala de care au murit feciorii lui Toader. 

Microbii anghinei s'au prins în gâtul copilului; 
ei se înmulţesc acolo așă de tare, în cât cu fier- 
binţeală omoară pe copil, după cum tăciunele se 
prinde de grâu și-i mănâncă boabele. Copilul îm- 
bolnăvit; însă scuipă prin casă ori se joacă cu frații 
lui. Microbul, care a făcut cuib în gâtul copilului, 
ca şi omizele în frunzele pomilor, trece la alt co- 
pil şi-l îmbolnăvește şi pe acesta; dela casa aceasta 

microbul e luat de vânt sau cu bulendrile și dus 
la altă casă, şi tot aşă se umple tot satul. Nu-ţi 
aduci aminte de ce bolişte era printre copii, pe vre- 
mea când învăţam eu la şcoală, de sua închis şi 
şcoala satului? Ei! dar doctorul ce poate face? îmi 
vei zice. lată ce poate face: cum s'a îmbolnăvit un 
copil, te duci şi vesteşti pe doctor; el îl ia şi-l duce 
la spital, unde îl închide într'o odae curată, pentru 
ca să nu se mai umple şi alţii dela el. Acolo îi vâră 
în sânge nişte doftorii, care omoară microbii şi face 
copilul sănătos, după cum curăţim primăvara po- 
mii de omizi pe care le ucizi, pomul scapă teafăr. Ia şi 
du copilulla doftoroaia satului; ea îl oblojeşte, îi pune 
mămăligă fierbinte la gât, îl descântă, dar microbii 
— despre care baba habar n'are—trăesc în bună 
pace mai departe în gâtul copilului, până cel o- 
moară. Adu-ţi aminte ce a păţit feciorul lui Gheor- 
ghe Lopată. L'a muşcat un lup turbat; el nici nu 
s'a sinchisit; rănile s'au închis şi a crezut că ast- 
fel a scăpat, până ce la apucat și pe el turbarea, 
de a murit în chinurile cele mai straşnice, umblând 
să muşte pe toată lumea ca o fiară. De ce? Apoi 
când la mușcat lupul, microbii ce erau în gura lui, 
microbii turbării, s'au vârât în sângele din rană, 
făcută de colții dihăniei, de s'a umplut tot trupul 
cu microbi cari au trăit în sânge şi l’a turbat şi 
pe el; iar dacă el muşcă pe un alt om, turbă și 
acesta. Ce a putut să-i facă descântecele doito- 
roaicii ? Nimica. Dar doftorul? Apoi adă-ţi aminte 
că mai acum vre-o 5 ani un câne turbat a muşcat 
şi pe Ileana a Frusinei. Dar de îndată ce a fost 
muşcată, au luato părinţii şi au dus'o la Iaşi în- 
trun spital. Acolo cât a stat vre-o două săptămâni, 
doctorul i-a băgat în sânge un fel de doctorie—de 
care numai ei ştiu —care omoară mierobii turbă- 
rei din trup. lleana s'a însănătoşit, sa măritat şi 
acum trebuie să fi având vre-o trei copii. Asta e 
puterea doctorului. 

Dar boala molipsitoare o poţi înlătură, când ştii 
că ai a face cu microbi şi prin alte căi, pe care ni 
le arată școala. Acestor mici fiinţe nu le prea place 

curăţenia, aerul curat, uscăciunea, ci le prieşte mai 
bine murdăria şi băltoagele puturoase. lată de ce 
pe aci, rar vei vedeă în vatra satului aruncându-se 
murdăriile, ori lăsându-se mlăștini să dospească la 
căldura soarelui, căci ei ştiu, că aceste murdării sunt 
pline de microbii diferitelor boli, cum e mai ales 
lingoarea şi trigurile, care mănâncă pe om din pi- 
cioare, slăbindu.-l de i se văd ciolanele și la urmă 
îl pun în raclă (sicriu). lată de ce oamenii de p'aici, 
mai cu ştiinţă de carte, când se iscă vre-o boliște, 
pun var nestins prin toate locurile murdare, căci 
varul ucide microbii în loc ca microbii să ucidă pe 
om, îndată ce s'a ivit— Doamne ferește—la vre-o 
casă boala, ei dau fuga de înștiinţează doctorul, 
pe când la noi bieţii oameni în neştiinţa lor, as- 
cund copiii bolnavi și nu rare ori chiar sar la doc- 
tor, dacă acesta, te miri cum, a prins de veste și 
vine cu sila să caute bolnavul. 

Câte boli de acestea molipsitoare nu s'ar putea 
vindecă și la noi, și s'ar scoate o mulţime de oa- 
meni din gura morţei, dacă bieţii locuitori dela sate 
ar fi învăţat la școală sau dacă nu s'ar face «Naude- 
„N'avede» la sfaturile ce le dau alţii. Anghina, văr- 
satul, frigurile, tifosul, pelagra, oftica, cel perit, sunt 
tot boli molipsitoare pe care baba doftoroaia nu 
le poate vindecă şi omul moare cu zile, pe când 
dacă se chiamă doctorul, poate scăpă din ghiara 
morţii şi se poate bucură încă de zile sănătoase 
și vesele. 

Dar dacă omul e nepăsător pentru viaţa lui, cu 
atât mai mult e pentru vita lui. Și vitele ca şi oa- 
menii se îmbolnăvesc, şi ele au bolile lor molipsi- 
toare, cari pot trece şi la om. S'a pomenit vre-o 
dată să cheme vre-un sătean pe doctorul de vite? 
Când vita piere, bietul Român se jelue pe toate că- 
rările și are pentru ce. Dar dacă ar aveă încredere 
în doctor, îl chiamă şi vita scapă. 

Unde se aude pe aicea ca ţăranii să iasă cu pa- 
rul, când vine doctorul de vite cu soldaţii, ca să 
oprească trecerea vitelor dintr'un sat în care e mo- 
limă de vite, în altul cu vite sănătoase? Din po- 

trivă ei singuri se duc să spue la primărie, că au 
o vită bolnavă, căci au învăţat în şcoală și știu; 
că dacă o lasă aşa, piere. dar în aceiaşi vreme boala 
trece dela o vită la alta, umplând tot satul şi chiar 
toată plasa. 

Vezi numai când cauţi la lucrurile acestea, simţi 
ce deosebire e între omul cu carte şi cel fără carte. 
De cel dintâiu nu s'alege nimic, bolile îl îngroapă 
cu zile, munca ş'o risipește fără mare folos, viaţa 
e un lanţ de chinuri; pe când cei cu carte soco- 
tese și ştiu cam e mai bine şi cum e mai rău, își 
dau seamă de trupul lor, de boli şi au încredere 
în ceice știu mai multe decât dânșii. Iată pentru 
ce în adevăr e mare deosebire între oamenii noş- 
tri dela ţară şi între cei de pe aicea cu ştiinţă de 


carte. 


Dr. I. Simionescu. 
Protesar la Universitatea din Iaşi. 


Un oraş de muncitori 


(Essen. Fabrica lui Krupp). 


T 

LA n cursul anului 1904, numărul lucrătorilor din fa- 
Ai bricile lui Krupp era de 49.680. In citră rotundă, 
Fi cincizeci de mii de oameni, ocupați zilnic în uria- 
șele ateliere. In numărul acesta nu intră funcționrii 
stabilimentului, cari lucrează prin birouri, și erau 
în acelaș an în număr de 3.255. In ateliere se consumă în 
fiecare zi cam 2.520 de tone de cărbuni: regulat vin dimineața 
câte 6 trenuri, fiecare tren cu câte 42 de vagoane, și în 

fiecare vagon câte 10 tone de cărbuni. 

Dintr'acestea două, din numărul lucrătorilor și din can- 
titatea de cărbuni ce se consumă într'o singură zi, cetitorul 
își poate închipui ce uriașă fabrică e aceasta. Negreșit, e 
cea mai mare din lume. 

Nu cred că e vrunul dintre cetitorii «Albinei» care să 
nu știe că fabrica Krupp face tunuri. Da, face și tunuri, 
însă nu tunurile sunt singura sau cea mai de căpetenie o- 
cupaţiune a fabricei, căci însuși unul dintre șefii tabricei, 
încă pe la 1858, a zis că dacă gândul lui ar fi numai 

câștigul paralelor, el n'ar mai face tunuri. Cu tunurile ori 
pierde bani ori nu-i câștigă, dar e ambiţiunea casei Krupp 
să stea în fruntea tuturor fabricelor de tunuri și intr'adevăr 
cheltuește enorm cu studiile ce le face intru perfecționarea 
tunurilor. Fabrica se ocupă și cu construirea de vagoane 
și de corăbii de războiu, cu lucrări de fortificaţii și cu alte 
lucrări mai mărunte de tuciu și de oțel. 

Ori cum aș descrie eu, citititorul nu-și poate face nici 
pe de departe o idee de zgomotul asurzitor și de mișcarea 
de oameni și de trenuri și de vagonete ce este în fabrica 
dela Essen. Atelier lângă atelier, magazie lângă magazie, 
pe o întindere cât a unui oraș. In fața fabricei, din stația 
proprie, zilnic pleacă câte cincizeci și mai multe de trenuri 
proprii ale tabricei, și tot pe atâtea pleacă spre gara statu- 
lui. Fabrica are ale sale 16 locomotive cu 720 de vagoane 
și aproape zece mii de oameni încarcă și descarcă zilnic 
materialul, pe care-l transportă în interiorul fabricei pe o 
linie mai strimtă, de 68 de chilometri lungime in total, cu 
28 de locomotive și cu 1.450 de vagonete. Miile de cio- 
cane iți iau auzul, fluerăturile locomotivelor e infernal, stâ- 
râitul roţilor e grozav, iar printratâta vuet de guri și 
de ciocane saude ca tunetul cerului lovitura uriașului ciocan 
numit «Fritz» care, cu o greutate mai mare de-o miie de 
tone cade dela inălțime de douăzeci de metri pe-o enormă 
nicovală și bate tablele de tuciu pentru învelișul corăbiilor 
de războiu. Se zgudue pământul imprejur supt lovitura lui 
și tremură pereții atelierelor. Cu toate că e așă de mare 
și de greu, ciocanul acesta, purtat de un mecanism cu a- 
bur, e lesne de mânuit și foarte sigur in mișcări. Mecanis- 
mul i l-a născocit însuși șeful fabricei, Alfred Krupp care 
era un foarte ghibaciu inginer și tehniciean. Ca pildă de 
siguranță în mișcări a ciocanului este întâmplarea cu cea- 
sornicul regelui Prusiei la 1861. Krupp își făcuse în anul 
acesta uriașul ciocan; iar regele Prusiei, vizitând fabrica, 
de nimic nu sa mirat mai tare decât de acest colos de 
oțel și de iuțile mișcări ce le fâceă. lar Krupp ca să-i a- 
rate cum poate să poarte de sigur ciocanul, l-a rugat să-și 
pue ceasornicul de aur pe nicovală și i-a spus, că are să 
lase ciocanul dela inspăimântătoarea înălțime a lui să cadă 
cu toată iuțeala și întreaga-i greutate pe ceasornic fără să-l 
strivească. Regele a pus ceasornicul și l-a făgăduit mecani- 

cului care purtà ciocanul, dacă nu-l va strivi. Mecanicul 
foarte ghibaciu, a ridicat ciocanul și de-odată din înălțime 
ciocanul vâjâind înfiorător a căzut cu greutatea lui de atâ- 


Interiorul unei fabrici, 


tea mii de chilograme cu toată iuțeala, căci il lăsase să 
cadă liber. Printr'o iscusită apăsare pe un buton, exact la 
vreme, mecanicul a oprit ciocanul drept de-asupra ceasornicu- 

lui, aşă de aproape încât nu era loc să bagi o foaie de 
hârtie între ciocan și ceasornic. Şi a câştigat ceasornicul. 
Fabrica lui Krupp își are inceputul cam de-acu o sută 
de ani, și întemeietorul ei este, indirect, însuşi Napoleon 
cel mare. Napoleon anume, voind să slăbească Anglia, a 
oprit toate statele câte atârnau de el să mai facă negoț 
cu acest stat. Bine înțeles, și mărfurile de oțel erau oprite să 
vie din Anglia pe continent. Atunci unui Frideric Krupp 
i-a dat gândul să facă el o fabrică de oțel in Germania 
care pe atunci aveă foarte puţină industrie. Dar n'avea 
bani. A făcul el ce-a putut și-a deschis fabrica și-a ajuns, 
prin multe probe, să găsească taina pregătirii tuciului. Dar 
n'a făcut nici o ispravă; după căderea lui Napoleon, An- 
glia iarăşi a inundat continentul cu mărfurile ei, și astfel 
Krupp la moarte-i, la 1826, şi-a lăsat văduva cu 4 copii 
într'o sărăcie deplină. Şi ce fabrică aveă: o simplă turnă- 
torie- în care erau ocupați patru lucrători! Văduva lui a 
continuat însă lucrările, ajutată de fiul său Alfred, care pe 
atunei era licean de 14 ani. El trebuiă să conducă lucră- 
rile: un băiat așă de tânăr și absolut lipsit de mijloace. 
Dar acest Alfred știa dela tatăl său taina tuciului, și era 
ioarte deștept, și a dus-o așă înainte 25 de ani, tot mai 
mult ridicându-se, ajutat de ceialalți frați ai săi mai mici. 
La 1848 el a luat asupra sa toată afacerea, cumpărând 
fabrica dela fraţii săi. El este întemeietorul adevărat al fa- 
bricei de azi Indată ce-a ajuns singur stăpân, a început 
să se ocupe cu fabricarea de tunuri, căci până atunci nu 
se ocupase cu asta. A început să studieze tehnica, și-a 
angajat ingineri și militari cu cari să lucreze, și prin ne- 
sfârșite probe a ajuns să biruească greutăţile tehnice, așă 
că la expoziţiile din Londra și Paris (1851 și 1855) a tost 
recunoscut de cel mai serios fabricant de tunuri. Cu înce- 
tul a bătut toate fabricele engleze. Când a luat fabrica a- 
veă 132 de lucrători, peste cinci ani aveă de zece ori pe 
atâţia. După războiul Germaniei cu Franța, fabrica lui 
Krupp a început să progreseze cu paşi enormi. Toate tunu- 
rile Prusiei în războiu au fos de-ale lui Krupp, după răz- 
boiu el a început să verse tunuri pentru felurite state. 
La 1873 aveă 12.000 de lucrători. Când a murit la 1887 
a lăsat fiului său Frideric cea mai mare fabrică din Ger- 
mania. Frideric a continuat lucrările -ṣi cu mai mare zor, 

și ceea ce fuse tatăl său pentru artilerie, deveni el pentru 
marină și fortificaţii Introducerea pulverii fără fum, a tunu- 
rilor cu tragere repede și mai ales fabricațiunea uriașilor 
plăci ale corăbiilor de războiu au adus un nou avânt în 
întreprinderea lui Krupp La 1892 casa Krupp a cumpărat 
fabrica unei vestite firme din Magdeburg, iar dela 1896 
are și un arsenal de marină și o fabrică de mașini în 
Kiel. 

Aceste două din urmă, deși stabilimente enorme, sunt 
totuși numai filiale ale fabricei dela Essen, cea de băștină. 
Până la 1 lanuarie 1902, fabrica din Essen turnase 39.876 
de tunuri pentru 19 state. 

La Essen, unde începuse primul Krupp turnătoria sa cu 
cei 4 lucrători, cărora nu le puteă nici odată plăti exact 
leafa săptămânală, azi e un oraș întreg. răsărit din pământ, 
de ateliere nesfârșite și de locuințe pentru lucrători. 


G. Cosbuc. 


te 


Ingrijirile ce trebuiesc date epelor horțoase în timpul nașterii, 
precum și mânjilor după naștere, până la vârsta punerii lor la muncă, 


(Urmare). 


ă zicem că eapa a fătat în mod firesc, cordonul bu- 
ricului s'a rupt sau s'a tăiat şi apoi s'a legat şi că 
mânzul a fost lins sau svântat, să vedem acum ce 
alte îngrijiri trebuie a se mai du mânzului precum 
si epei care la născut. 

Eapa îndată ce a fătat se va frecà peste tot corpul, se 
va buşona cu şomoioage de paie. 

I se va da să mănânce tărâțe sau făină, amestecate cu ni- 
țică sare pisată, şi apoi udate cu apă. 

Ea, cel mult într'o jumătate de ceas după tătare trebuie 
să lepede cârpele, adică casa, învelitoarele în care a fost 
ţinut mânzul în pântecele ei. Această faptă — lepădarea câr- 
pelor — se petrece da obiceiu dela sine, fără nici o inter- 
venire din partea noastră. Când însă se observă că deşia 
trecut mai multe ceasuri, totu-şi cârpele nu sunt date afară, 
putem ajută eşirea lor, legând de făşia care atârnă în afară, 
o mică greutate, o piatră de exemplu, ca de o jumătate de 
kilogram. 

Această greutate lucrează uşor şi trage după ea cârpele 
din trupul epei. Dacă se scurge mai multă vreme, 24 de cea- 
suri dela fătare, şi nu se reuşeşte de a se face ca cârpele 

să fie date afară, atunci în grabă, se va chiemă medicul 
veterinar. 

Nicolae I. Jon.— Eu am păţit'o cu o eapă a mea, acum 
câţiva ani; fătase pentru întâia oară, ereă tânără şi nu a 
putut să lepede cârpele. Ce nu i-am făcut? tot ce m'a învă- 
at lumea. O am şi astăzi pe suflet, pentru că nu am adus 
pe d-l Veterinar, căci poate ar fi scăpat. 

Invățătorul. -— Fără îndoială că este bine de a se chemă în 
asemenea împrejurări veterinarul, ştiut fiind că prin neda- 
rea afară la vreme a cârpelor, ele începând a se strică, a 
mirosi, a putrezi, pot infectă, otrăvi sângele epei, şi deci a 
o ucide. 

Indată ce eapa le-a lepădat, se vor ridică şi se vor în- 
gropă adânc în pămâmt întrun loc aparte. In acelaş timp 
se va curăţi bine de sânge şi de orice necurăţenie, locul unde 
s'a petrecut naşterea, aşternându-se un bun strat de paie. 

Este cu minte de a se urmă astfel, pentru că unele boli 
de cari sufer micii mânji, sunt iscate numai din necurăţe- 
nia în care ei se ţin după naştere. Buricul lor, mai cu seamă, 
se va îngriji a nu se murdări de baligă,a fi curat. De fapt, 
la oameni chiar, necurăţenia în care se cresc copiii, este pri- 
cina morţi multora din acei copii. Mulţi din ei, sunt trimeşi 
pe cealaltă lume, din causa tetanosului, încleştării gurii, tris- 
musului, sau după cum îi zice în popor fălcariței, boală da- 
torită mai în totdeauna moaşelor îngălate, care nu i-au seama 
eă buricul copilului să fie bine îngrijit şi curat. 

Mânzul după ce este lins de măsa căută numai de cât de 
a se sculă, a se pune pe picioare, şi apoi legănându-se în- 
cepe pe dibuite a se îndreptă către ugerul epei, căutând a 
suge. Când se întâmplă însă ca el să nu poată merge sin- 
gur pentru a suge, se va ajută de noi, călăuzindu-l spre uger, 
storcându-i în gură, ţâţa. 

Sunt unele epe, nervoase, răutăcioase, gâdilicioase, mai 
cu-seamă acelea care au fătat pentru întăiaşi dată, care nu 
lasă a se apropiă mânzul de ugerul lor, căutând chiar 
de a-l izbi cu picioarele. Pentru asemenea mame, trebuie a 
se căută de a le obicinui cu puiul lor. 

Trecem cu mâna de mai multe ori pe pântece, pe sub pân- 
tece, pe la ie, şi apoi pe la uger. Dacă nu se astâmpără cu 
nici un preţ, le punem cabaşaua de nas şi le ridicăm un 
picior de dinainte, atunci când un alt om îndreapţă și ajută 
mânzul să sugă. 

Urmăm întrun cuvânt cu astfel de epe, mai mult cu blân- 
deţe decât cu asprime, până ce se obişnuesc, nu se mai gâ- 
dilă, lasă mânzul să sugă. 

Mânzul va suge îndată dela început, laptele din uger, a- 
dică colastra. 

Mânjii cari nu sug colastră pot să moară, să se prăpă- 
dească, de unde şi zicătoarea despre acei slabi, jigăriţi, că: 
an'au apucat colastră dela măsa.» 

Colastra are proprietăţi uşor purgative, curăţă maţele mân- 
zului de meconium, adică de conţinutul care s'au îngrămă- 
dit în ele, în tot timpul cât a vâcuit în pântecele epei. Ne- 
mâncând colastră el nu i-a acest purgativ natural, nu poate 
a-şi regulă stomacul şi maţele, putându-se deci bolnăvi şi 
chiar muri. 

Moș Gheorghe.— Vezi d-le învăţător, şi eu cred, că aşia 
trebuie să fie lucrurile, după cum le spuse-şi d ta. Colastra 
aceia trebuie să aibă şi ea vr'un rost lăsat dela Dumne- 
zeu, căci altfel, dacă n'ar fi avut, eşia în ţâţe dela înce- 
put lapte adevărat, pentru a suge mânzul, viţelul şi chiar 
copilul, dar uite că nu vine lapte în uger, ci colastră. Noi 
oamenii însă ne arâtăm iscusiţi, amestecându-ne acolo unde 
nu ne fierbe oala, căutăm a îndreptă lucrurile lăsate dela 
Dumnezeu, din care pricină stricăm, în loc să dregem. Voesc 
să zic că noi oamenii nu lăsăm de multe ori pe bieţii mânji, 
viței, miei, etc., să sugă dela început, colastra, pe care o mul- 
gem şi o asvârlim. Facem aceasta pentru cuvântul că după 
unii din noi, acea colastră ar face rău mânzului, după alţii, 
pentru că ea ar vătămă epei, nemulgând”o, după cei mai 
mulţi însă, trebuie mulsă colastra, şi vărsată pe o apă cur- 
gătoare, pe o vâlcea, căci numai astfel eapa, vaca, etc, vor 
aveă lapte din belşug, le va veni laptele în ţâţe, după cum 
curge apa pe gârlă; mulţi încă fac aceasta şi pentru alte 
năzdrăvănii ce le trec prin cap. 

Invățătorul.— Greşesc toţi aceia cari nu las mânjii, viţeii, 
mieii, etc., a suge colastră. Ei păcătuesc față de aceste mici 
fiinţe, pentru că, nelăsându-le a apucă din colastră, le în- 
lesneşte producerea de boale şi deci de moarte. Că cea din- 
tâiu colastră ar fi nesănătoasă pentru mânz, sau pentru eapă 
şi că numai mulgând'o şi vărsând'o pe gârlă ar aveă eapa 
lapte, toate acestea sunt năzdrăvănii curate. 

Şi apoi când vine vorba despre asemenea lucruri, ştim şi 
noi altele destule. Aşa de pildă se spune că trebuie numai 
de cât să legi de coamă, moţ sau coada mânzului un fir de 
arniciu roşu, pentru a-l feri de deochiu. Sau în acelaş scop 
să-i spânzuri de gât o scurtătură de lingură. Omul deochi- 
tor, căci doar nu toţi oamenii deoache, s'ar uită mai întâiu 
la arniciul roşiu sau la lingura dela grumaji şi astfel mân- 
zul ar scăpă de deocheat, bată-l focu. Şi încă şi altele: mulţi 
atârnă în grajdul cailor câte o coţofană moartă, bine înţe- 
les, sau câte o hârcă de cal, iar usturoiul nelipsind mai nici 
odată, sperându-se că prin astfel de mijloace se poate în- 
lătură neajunsurile, necazurile, nenorocirile, poznele şi chiar 
boalele. Toate acestea trebuie să ştiţi sunt credinţe deşarte, 
nimicuri, potrivite pentru judecata oamenilor slabi de fire, 
uşori la minte, sănătatea cailor neţinând decât de curăţenie 
şi buna lor îngrijire. 

(Va urma). Irimia Popeseu. 

Medic-teterinar. 

SGCIETATEA „STEAUA“ 
a 


j A ) i-aduc aminte, din vremea când eram student, că 
3 decâteori treceam pe dinaintea caselor cunoscute 


sub numele lui Şuţu (în faţa răposatului Turn al 
”  Colţei) vedeam pe un bătrân Ovreiu cu barba lungă 

şi încâlcită, cu haina iarăşi lungă şi murdară şezând 
şi așteptând liniştit muşterii. Ce vindea el? Un şir de bro- 
şurele rezemate de fiarele grilajului şi sprijinite de o sfoară 
lungă, unele mai mari, altele mai mici, cu coperte de toate 
feţele, par'că şedeau la sfat unele cu altele și îndemnau pe 
trecători să se oprească un minut să aleagă din ele. 

Aceea era librăria celor săraci şi cu puţină știință de carte. 
Câteodată un oltean cu coşurile goale sta să privească chi- 
purile de pe coperte, altădată un sătean ce de sigur vân- 
duse cevă prin oraş ori un locuitor de prin mahala, mai 
ades fete ori bàeți din clasele primare, toţi stau, se uitau 
şi unii scoteau din buzunar un gologan sau doi şi plecau 
bucuroşi cu o broşurică de câteva coale. 

Obişnuiam să mă opresc şi eu. Priveam cu deamănuntul 
marfa negustorului sau chipurile clienţilor. 

Ce fel de cărţi erau? 

Câtova cărţi religioase din acelea pe cari Biserica noastră 
le socoteşte vătămătoare; colecţiuni de poezii fără poezie; 
istorisiri din viaţa haiducilor ; traduceri de poveşti scandaloase. 

Nimic înălţător şi bine făcător; nici o publicaţie de in- 
teres practic, de medicină, de igienă; nici o scriere do istorie; 
nici o ediţie populară a vreunui autor român! 

Aceasta era hrana sufletească a unei mari mulţimi de oameni 
în vârstă, de tineri, de copii. Negustorul care nu pricepea 
ce sunt cărţile lui, le scotea de lângă sforicică seara pe 
cele rămase, le puneă în coş grămadă şi pleca acasă ca să 
se întoarcă a doua zi să-şi înceapă negoţul. Pentru el. ori 
că vindeă vax şi chibrituri ori cărţi, era tot una. Şi otrava 
se introduceă, încet, pe neştiute, în minţile şi sufletele atâtor 
cititori. 

Mărturisesc că aveam idei foarte ciudate. Aş fi vrut să 
fiu prefect de poliţie şi să dau ordin ca toate cărţile să se 
arză. Imi vine să râd acum când mă gândesc la ocările ce 
mânecă dela mine bietul Ovreiu şi mă mir cum mă ascultă 
cu atâta răbdare, zicându-mi numai: 

— De! Par'că eu știu ce sunt astea? Nu trebuie să trăesc 
şi eu? 


= 
* * 


Negreşit că greşam când făceam vinovat pe negustor ; 
dar dorința de a găsi mijlocul de a face să înceteze acel 

«scandal» — cum îi spuneam în fiecare zi — m'a urmărit de 
atunci necontenit. 

e Dorinţa? Dar ce poate tace un om? Un om singur nu; 
dar cu alţii, cu mulţi, spunând, scriind, lucrând, poate face cevă. 

De aceea am fost fericit şi plin de entusiasm când acum 
câţivă ani s'a întemeiat societatea «Steaua». Ea are de scop 
să răspândească broșuri populare, să lupte şi să gonească 
acele burueni otrăvitoare cari se vând prin pieţe, prin gări, 
prin sate. 

Şi au eşit de sub tipar broşuri, şi s'au vândut multe; dar... 
coşul Ovreiului e tot plin şi tot vinde de-ale lui. Ceeace a 
făcut până azi Steaua» e numai începutul. Ea a avut mare 
succes, căci a desfăcut multe cărţi, dar cât mai are de lucrat! 

De aceea m'am bucurat când am văzut că membrii s'au 
adunat Dumineca trecută şi s'au îmbărbătat unii pe alţii 
pentru luptă. M'am bucurat când am auzit, din darea de seamă, 
că s'au adunat în patru ani suma de lei 34.000, că veniturile 
ultimului an au fost 10.000 lei, acestea sunt dovezi că merg 
lucrurile pe drum bun şi sănătos. 

Urez societăţii stăruinţă şi izbândă, căci face o operă ade- 
vărat naţională şi civilizatoare ! Gh. A. 


=_e pa ——— 


Judecătorul și bărbierul 


Un judecător Englez, care era în același timp și un renumit 
cunoscător în legi, luase obiceiul de a se rade în fiecare dimi- 
neaţă la acelaş bărbier. Cum e natural, o oarecare prietenie se 
stabilise între bărbier şi judecător. In timpul vasului, ei stăteau 
de vorbă despre afaceri, despre politică. Intr'o zi bărbierul își 
arătă dorinţa de a învăţă dreptul și îi cerù părerea. 

Judecătorul crezi nemerit să-l încurajeze şi îi fâgădui de a-i 
da cărţi, ce îi vor li de mare folos, aşa că din acea zi convor= 
birea a luat un caracter cu totul egal. Dărbierul spunea jude- 
cătorului bănuelile sale cu privire la interpretaţiunile texturilor 
de lege. 

— Domnule judecător, spuneă el, presupunând că s'ar ivi o ces- 
tiune de acest fel, ce ar trebui să fac? 

Şi judecătorul îi spuneă părerea lui şi cum trebuiă urmat. 

Multe luni trecură în acest chip şi judecătorul era mulţumit 
de elevul său. 

In ochii săi bărbierul făcea mari progrese. Însă un prieten 
îi destăinui tot misterul. 

Pricinile pe cari bărbierul le spuneă judecătorului, nu erau ima- 
ginare şi părerile erau vândute pe sume mari la persoane in- 
teresate. Sub pretextul de a studià dreptul, bărbierul îşi fă- 
cuse o clientelă bună. 

Aflând acestea judecătorul se duse a doua zi să se radă, 

Bărbierul, pe când trăgeă briciul pe curea, întrebă: 

— Domnule judecător, ce trebuie făcut în cutare cas? 

— Ce e de făcut ?— răspunse judecătorul. — Vino la mine acasă, 
adu-mi o hârtie de 100 de franci şi-ţi voiu spune îndată. 

Câteva legume, bune de cultivat. 


Cel ce poate să cultive în grădina lui, măcar o parte din le- 
gumele trebuincioase casei, vconomiseşte mulți bani, pe cari alt- 
fel îi dă zilnic în piaţă. Pentru a răuşi însă, pe deplin, tre- 
buie să aibă apă multă, pământ bun, bine lucrat și sămânță 
bună. Afară de acestea, mai trebuie să cunoască modul de cul. 
tură şi să știe aşi alege felurile cele mai potrivite cu împre- 
jurările în cari se găseşte şi cu scopul ce urmărește. In cata- 
loagele de seminţe, se recomandă o mulţime de varietăţi, din 
acelaşi iel de legumă, încât nu ştii pe care să o alegi, mai cu 
seamă când nu poţi cultivă, decât un soiu sau două, din fiecare 
fel de legumă, 

Pentru o cultură restrânsă, e bine să se aleagă un soiu tim- 
puriu, unul văratec şi altul tomnatic, aşă că din primăvară până 
toamna și chiar peste iarnă, să se găsească mereu aceeaşi le- 
gumă. Soiurile alese să fie din cele mai rustice, însă productive 
şi de bună calitate 

Ca ın exemplu pentru amatori, dăm aici o listă de câteva le- 
gume, pe cari subsemnatul le-a cultivat mai mulţi ani dearân- 
dul şi a obţinut totdeauna rezultate satislăcătoare: 

Moreovi scurfi timpurii (Olandezi), varietate bună pentru 
semănătura deadreptul pe răzor afară; cresc repede, sunt foarte 
fragezi şi dulci. Se seamănă dela 1 Martie înainte, la intervale 
de 15 zile. 

Morcovi roşii nantezi, văratici, de formă aproape cilindrică, 
fără inimă galbenă; trebuesc cultivați în pământ foarte afânat, 
lucrat adânc şi gunoit mai dinainte, cu bălegar putred. Se sea- 
mănă dela 15 Martie înainte până în Maiu. 

Norcovi roşii lungi (de Brunsvig), tomnatici, buni de culti- 
vat pentru iarnă; se fac loarte lungi, însă numai în pământ uşor 
şi lucrat adânc. Cu semănătura se poate începe dela 15 Aprilie 
şi până în Maiu. Se scot toamna, târziu. In cursul verii se între- 
buinţează cei ce se smulg la răril. 

Păstârnacul scurt, văratec, aproape rotund, este foarte ira- 
ged şi cărnos; se seamănă la slârșitul lui Fevruarie şi în pri- 
mele zile aie lui Martie. 

Păstârnacul lung, tomnatic, se cultivă pentru iarnă. Semă- 
nat în pământ desfundat la 0,80 adâncime,a ajuns până la 0,60 
lungime. Se seamănă de vreme, îndată ce se poate lucră pământul 
primăvara, de oarece nu răsare bine, decât în pământ umed 
încă din topirea zăpezii. 

Pătrunjelul cu foaia creaţă, se cultivă numai pentru loi; 
este foarte folositor, avândul la îndemână, pentru garnitură la 
mâncări. Se seamănă în levruarie, Martie şi Aprilie, în pământ 
reavăn. 

Pătrunjelul cu rădăcina lungă, tomnatic, se cultivă pentru 

iarnă; în cursul verii, după ce s'a desvoltat puțin rădăcina, se 
pot întrebuinţă firele ce se smulg la rărit. Se seamănă în Fe- 
vruarie şi Martie. 

Ceapa albă timpurie (de Paris) se cultivă pentru a fi între- 
buinţată ca ceapă verde. Se seamănă la începutul lui Martie, în 
pământ bine mărunţit. 

Ceapa galbenă turtită (de Vertus) văratică; ajunsă la com- 
plectă desvoltare, se poate păstră şi pentru iarnă. Este bună pen- 
tru bucătărie, fiindcă nu este prea apătoasă. Se seamănă în Martie. 

Ceapa mare de Ziilan, tomnatică, galbenă, rotundă, se păs- 
trează bine peste iarnă. Este bună şi ca ceapă verde. Se sea- 
mănă în Martie. 

Ceapa de Madera este o varietate, care se cultivă mult în 
părţile de miazăzi ale Europei, unde ajunge la mărimi colosale 
(0,15 diametru şi o greutate de 2 kgr.) Subsemnatul a culti- 
vat-o numai ca ceapă verde, fiindcă este toarte dulce la mân- 
care, nu e iute şi nu are miros. Se seamănă întâi în răsadniţă, 
apoi se resădeşte afară. 

„”pagiecul ne înlesnește cultivarea cepei. Sunt grădinari cari 
se ocupă anume cu producerea arpagicului. Se poate pune în 
pământ, chiar de cu toamnă, dar «e obiceiu se pune primăvara 
de vreme. In piaţă se vând mai multe soiuri de arpagic; cel 
mai bun este acela care se numește arpagic de ceapă melenică,; 
e mic de tot şi puţin lungueţ. 

Salata cu căpățând (gotte) galbenă, foarte timpurie; face 
căpăţâni mici, dar îndesate. Se seamănă în răsadniţă căldicică 
apoi se resădeşte afară pe răzor. Sămânţa e albă. 


Salată. 


Salata cu căpățâna roșcată. (Palatină) văratică și tomna- 
tică, crește repede. Se seamănă în Aprilie în răsadniţă rece apoi 
se resădeşte. Sămânţa e neagră. In ultimii doi ani am cultivat 
o salată numită de «Naumburg» şi alta numită «Philadelphia». 
Amândouă sunt noi în cultură şi întrec în totul pe celelalte 
soiuri. In pământ gras şi udate mult, am făcut căpăţâni foarte 
mari și îndesate. 

Ridichile de lună (Non plus ultra), timpurii, roşii, rotunde, 

nu se fac mari, au foi puţine, dar cresc repede și sunt foarte 
gustoase. Se seamănă în Martie, prin înprăștiere rar, în pământ 
bun, atlânat. 

Ridichile de lună albe, lungi, sunt foarte delicate; cresc re- 
pede în pământ bun şi udate bine. Se seamănă în Aprilie. 

In vara trecută, am cultivat un nou soiu de ridichi, numite 
«Cardinal» sau «Ridichi de Würzburg». Sunt cele mai bune 
ridichi de lună. In pământ gras se fac foarte mari, durează mult 
fără a se dospi, au forma rotundă sau puţin lunguiaţă, coloare 
roşie vie şi un gust excelent. 

Guliile albe, mici de Viena, sunt timpurii şi cresc repede, 
ae seamănă la începutul lui Martie în răsadniţă, apoi la înce- 
putul lui Aprilie se resedeşte pe răzor adăpostit. Sunt plăpânde 
la frig. 

Guliile albe, mari, văratice, se seamănă la sfârşitul lui Martie 
în răsadniţă rece, apoi se resădesc pe răzor. Să se ude mult. 

Sfecla roşie turtită (de Egipt), este timpurie, foarte bună 
pentru salată. 

Sfecla roșie « Eclipsa», văratică, de formă rotundă; este soiu 
nou, face foi puţine, aşă că se poate semănă mai dese. 

Amândouă se seamănă dela 9 Martie inainte, până în Aprilie. 

Varza roşie -Zenilh-, este un soiu nou, are căpăţăna de må- 
rime mijlocie, foarte îndesată, de culoare roşie-închisă, este cea 
mai bună pentru salată. Se seamănă în Aprilie; se resădește pe 
loc bun și se udă mult. 

Păllăgele roşii «cele mai timpurii», se seamănă la 1 Mar- 
tie în răsadniţa caldă, se ţin în ghivece, până la sfârşitul lui 
Aprilie sau până în Maiu, apoi se plantează afară în pământ 
bun, expus spre miazăzi. 

Pătlăgelele roşii + minunea, pieței», (Merveille des Marches) 
sunt netede,foarte cărnoase şi tari, chiar când sunt bine coapte, 
aceasta le face să fie bune pentru transport. 

Păllăgele roșii «< Micado», sunt foarte mari, cărnoase, netede 
și produc mult; sunt excelente pentru bulion. 

Pătlăgelele roșii «Leicester Prolific» sunt cele mai bune, 
căci îndeplinesc toate calităţile. Vrejul rodeşte mereu până toamna, 
fructele se coc treptat, sunt destul de mari, câte 6—8 la un 
loc; de formă rotundă, netede, roşii-aprinse, foarte cărnoase, så- 
mânță puţină. Sunt bune pentru mâncat crude, pentru gătit şi 
mai cu seamă pentru bulion sunt foarte spornice; iar cele ce 
rămân necoapte spre toamnă, sunt bune pentru murături. 

To. te aceste patru soiuri de pătlăgele trebuiesc cultivate pe 
arac, căci dacă se lasă a se întinde în voia lor pe pământ, nu 
produc roade multe şi frumoase, fiindcă crese mai mult în vreji. 

Se leagă deci, fiecare vrej pe un arac puternic; toţi lăstarii 
cari dau în lături, se rup dela subsuoara foaiei, se lasă numai 
vârful principal, care merge mereu în sus pe arac şi se ţin toţi 
ciorchinii cu flori. 

Castraveţi urcătlori japonezi) se cultivă numai pe araci sau 

pe lângă case, ziduri, garduri, în fine, pe ori unde găsesc un 
sprijin ca să se poată urcă. Rodesc foarte mult şi se fac foarte 
mari și au un gust cu totul deosebit de al celorlalte soiuri car? 
cresc pe jos. 


Castravete. 


Sunt cei mai buni pentru mâncat cruzi sau ca salată și tot- 
deodată sunt buni și pentru murături. 

Fiind semănaţi la 9 Martie în răsadniţă caldă şi fiind cres- 
cuţi în ghivece până la 26 Aprilie când au fost puşi în pământ, 
au dat roade bune de mâncat, la 1 Iunie, şi au produs toată 
vara fără întrerupere, până când a dat bruma. oile nu sau 
mănat de loc. 

I. Hăşeganu. 


CREȘTERE INȚELEAPTĂ. — Copilul cel mai mic al lui Roo- 
_ sewelt, preşedintele Statelor-Unite americane, ajungând etatea de 
școală, a fost dat la școala publică, în rând cu copiii celorlalți 
cetăţeni. O cocoană, cu fumuri boereşti, în una din zilele tre- 
cute, făcând visită unei prietene, a aflat acolo și pe copilul pre- 
ședintelui, pe micul Archibald, jucându-se cu copilul d-nei de 
gazdă. L’a întrebat de câte toate şi s'a uimit foarte mult, când 
copilașul i-a spus că umblă la şcoala la care umblă şi alţi copii 
din oraş. «Dar atunci în școala aceea tu eşti în societate cu tot 
felul de copii de rând!:—a zis cocoana; la care copilul i-a 
răspuns următoarele: «Tata mi-a spus că sunt copii mari și co- 
pii mici, şi sunt copii buni, cari se poartă cuviincios, și copii răi, 
cari se poartă necuviincios. Altă deosebire nu ezistă între noi. 

«3È CRONICA ȘTIINȚIFICĂ fe 


Flamantul 


intre pasările aşă numite Palamodaciyle face 
parte şi Flamantul. 

«Palamodactylele» se deosebesc prin aceea că 
degetele dinainte sunt unite printr'o mem- 
brană lată, degetul dinapoi aproape lipseşte, 
iar picioarele sunt foarte lungi, dându-le în- 
făţişare ca şi cum ar sta în catalige sau pi- 
cioroange. 

Prin picioarele lor palmate, ele se alipesc de Palmipede ; 
iar prin aşezarea degetelor şi lungimea picioarelor, fac parte 
din <Cataligiene». 

Flamantul este unul din cele mai ciudate cataligiene. Inchi- 
puirea cea mai bogată n'ar puteă să nască ceva mai ciudat 
ca corpul acestei pasări. Picioarele par'că nu se mai sfârșesc, 
corpul mic, gâtul în formă de dublu arc, ciocul mai mult 
lungăreţ decât lat, deodată este îndoit, ca şi cum ar fi rupt 
la mijloc, aripele mijlocii şi coada scurtă. Degetele picioa- 
relor palmate, având pe cel dinapoi mai :curt, de o minu- 
nată culoare trandafirie, vie roşiatică pe spate şi pe aripi. 

Flamanţii erau numiţi de cei vechi <phenicoptere», adecă 
pasări cu aripi de foc, ceeace făci pe francezi s'o numească 
«flamant» sau «flambant», numire mai puţin poetică, decât 
numirea greacă, deşi însemnează acelaşi lucru. 

Flamanţii locuese pe țărmurile lacurilor şi ale apelor stă- 
tătoare şi mai rar, pe țărmurile mării sau ale fluviilor. 

Ei se nutresc cu viermi, moluşte, icre de peşti. Prin aju- 
torul picioarelor calcă noroiul, descoperind animalele ce le 
servesc drept hrană. Flamanţilor le plac societatea şi trăesc 
în cete, supuse unei stricte discipline. Când pescuiesc, fla- 
manţii se înşir în linii drepte şi regulate, întocmai ca sol- 
daţii unui regiment, punând o sentinelă în depărtare, însăra 
cinată să le facă cunoscut pericolul ce-i ameninţă. 

Este vre-o primejdie, sentinela deodată începe a strigă, 
făcând un sgomot asurzitor, asemănător cu sunetul unei 
trompete şi întreaga ceată sboară numai decât într'o per- 
fectă ordine. 

Flamanţii sunt foarte neîncrezători, faţă de om; de cele: 
lalte animale nu fug. 

Cunoscându-se acest fapt, vânătorii au născocit diferite 
vicleşuguri, prin cari prind cu sutele. 

Vânătorii francezi, obişnuit, fac ast-fel: 

Ei se îmbracă într'o piele de cal, de măgar sau de bou, 
şi apropiindu-se de aceste nenorocite paseri, le împușcă, fără 

nici o greutate. Lucru ciudat, dacă flamanții nu văd pe vâ- 
nători, ei nu se sperie de sgomotul puștii şi se lasă să fie 
omorâţi, fără să-şi schimbe locul, deşi văd căzând tovarăşi 
de-ai lor, chiar lângă dânşii. 


Unii autori cred că flamantul se serveşte de gâtul său, ca 
de un al treilea picior, prin faptul că în mers el îşi sprijină 
capul pe pământ. Ceeace a dat naştere la această bănuială, 
este mişcarea ce o dă capului când pescueşte, mişcare ce 
a putut îndreptăţi părerea câtorva observatori. Se povesteşte 
că un flamant, fiind în robie şi fiind ciung de un picior, şi-a 
vindecat singur infirmitatea, mergând numai întrun picior 
şi ajutându-se cu ciocul întoemai ca de o cârjă; văzând a- 
ceasta stăpânul său, îi făcu un picior de lemn, de care fla- 
mantul se servi cu mare bucurie. 

Flamantul îşi construeşte un cuib tot atât de original ca 
şi persoana lui. Cuibul flamantului are forma unui trunchiu 
de con, semănând întru câtva cu o căpăţână de zahăr, înalt 
de 50 c.m. şi făcut din noroiu uscat la soare. In deschizătura 

puţin adâncă, a cuibului, femeea flamantului depune două 
ouă. Când clocește ea stă călare pe acest cuib, lăsând să-i 
atârne picioarele, de-o parte şi de alta a cuibului. 

Puii pot alergă puţin timp după naştere, dar nu sunt în 
stare de a sbură, decât mai târziu, atunci când sunt îmbră- 
caţi în toate penele; la vârsta numai de 2 ani, flamanţii ca- 
pătă strălucitele culori ale adulţilor. 

Flamanţii se găsesc în toate regiunile calde şi astâmpărate 
ale globului. Câteva insule ale Americii, au așşă de mulţi, 
încât marinarii le-au dat numirea de «Insulele flamanţilor». 

In vechiul continent, flamanţii sunt foarte răspândiţi, mai 
cu seamă în Egipt şi în Sardinia; în timpul verii însă, ei 
caută o climă mai astâmpărată; atunci vin în cete numeroase 
pe coastele de miazăzi ale Franciei. 

Gâtul întins şi picioarele atârnând, la aceste paseri măreţe, 
a căror mărime ajunge la 1 metru şi 65 centimetri, par în 
aer, când sbor, ca nişte uriaşe triunghiuri de foc, dând o- 
chiului o privelişte minunată. Cât de mare e bunul Dumne- 
zeu şi cât de frumos ştie El să împodobească lumea, care 
fără de paseri, ar fi aproape moartă!.. 

Cei vechi căutau cu multă lăcomie carnea de flamant, pri- 
vindu-l ca un vânat foarte ales. Limba flamantului era pri- 
vită ca o mâncare din cele mai bune, iar împăratului «Heli- 
ogabal» îi plăcea atât de mult, încât doriă să mănânce nu- 
mai limbi de flamanţi. Se spune că în nebuna lui dorinţă, 
însăreinase o cohortă de soldaţi, să-i ucidă flamanţi, spre 
a-şi îndeplini gustul. 

Astăzi nu mănâncă nimeni flamantul, fiiindcă carnea lui 
este oleioasă, având un miros de mlaştină, foarte neplăcut; 
în privinţa limbei, se spune că Egiptenii extrag din ea o 
specie de ulei, ce le serveşte la gătirea alimentelor. 

Această pasere are nişte fulgi semănători cu aceia ai 
berzei, iar osul femurului său, serveşte în unele ţări la fa- 
cerea fluerelor. 

A. Vântul 
Profesor. 


ADD 


Măsuri de luat contra anghinei, până la sosirea medicului.— 
O cititoare comunică un mijloc folosit de ea cu succes la 
copiii săi, cari sufereau de anghinâ. Ea scrie : «Fetiţa mea de 
3 ani, m’a deşteptat din somn printr'o tusă care 'mi sfâşiea 
inima. Eu încălzii repede puţină apă la o lampă de spirt, 
muiai un flanel în apa încălzită şi înfăşurai cu el pieptul 
fetiţei; apoi am pus ceapă fiartă fierbinte la tălpile fetiţei 
şi iam dat după aceea puţine picături de sirop. In decurs 
de o jumătate oră, fetiţa eră mai abine. In caz că copilul are 
atacuri grele, îi mai dau şi o linguriţă plină cu piatră acră 
şi tot atâta zahăr şi rezultatul e de tot bun». 

Rostul şezătorilor sătești 


suntem într'un timp de redeşteptare naţională; ne aflănr 
J întrun moment, când fiecare român cu inimă şi sim- 
ţimânt românesc, trebuie să-şi frământe mintea pen- 
tru a găsi noi mijloace, pentru îmbunătăţirea soartei 
sătenilor noştrii. Poporul nostru este primitor de pilde bune 
şi dacă ne vom îngriji de el, mâine, va fi înarmat cu noi 
forţe de muncă în calea grea a vieţii. Priveşti satele noa- 
stre şi ţi se umple inima de bucurie, când vezi că nu mai 
suntem ca în timpurile vechi, în ceeace priveşte știința de 
carte, căci tot găseşti câţiva cari ştiu a citi şi seri. Un 
singur rău,care însă credem că cu timpul se va înlătură, e 
faptul că săteanul nostru are credinţa oarbă, că numai băe- 
ţii trebuie să înveţe carte, pe când fetelor nu le foloseşte 
cartea la nimic. Dacă vom cercetă recensământul copiilor 
în vârstă de şcoală. vom vedea că majoritatea o formează, 
în unele comuni, fetele; cu toate acestea, într'o şcoală din o 
asemenea comună, majoritatea sunt băieţi. Am avut fericirea 
să mă încredinţez, că într'o casă, unde mama ştie carte, 
lucrurile merg toate cu rânduială, şi în acelaş timp mama 
înțelegând foloasele învăţăturii, insuflă în copilaşii ei acest 
dor, aşă că din acea casă, băieţi sau fete, toţi urmează cu 
drag la şcoală. Fericită ar fi ţara românească, dacă s'ar găsi 
printre sătencile noastre, multe mame de felul acesta. Mai 
de plâns e insă, faptul ce se petrece prin satele noastre, că 
băiatul sau fata, odată eşiţi din școală, mulţi nici nu mai 
pun mâna pe carte ca să citească, pe condei, nici atâta, aşa 
că după 2—3 ani, îţi vezi pe fostul fruntaș, sau fosta frun- 
taşe a şcoalei, că abiă mai pot săşi iscălească numele. 

Faptul acesta a făcut să se înființeze cursurile de adulţi, 
iar în localităţile unde sunt învăţătoare, sau înfiinţat cu a- 
dultele, aşă numitele <șezători săteşti». Foloasele ce le aduc 
aceste șezători poate nu se văd toate acuma, ele însă vor 
fi mari şi însemnate în viitor. E ştiut, că în timpul ernei, 
nopțile fiind lungi, sătencile noastre se adun mai multe la 
o casă şi fac o şezătoare. La aceste şezători ale lor, fiecare 
lucrează câte ceva, fie pentru gazdă, fie pentru ele, şi în a- 
celaș timp spun poveşti, ghicitori, ete. Făcându-se aceste şe- 
zători la şcoală, felul lor se schimbă, şi sunt mai folositoare. 

E ştiut că, o adultă înțelege mai bine, orice lucru şi-l ţine 
minte mai repede. Fiind constatat faptul acesta, lesne se 
poate înţelege, ce trebuie să se facă la asemenea şezători. 
Venind aduitele la şcoală, învăţătoarea le va da tot fe- 
lul de îndrumări privitoare la lucrul manual şi va căută 
să desvolte gustul lor, pentru totce e naţional, mai cu seamă 
în acele localităţi unde s'au înfiinţat şi ţesătorii, lucrurile 
vor fi mult mai bine înţelese. Cu acest prilej se mai vor- 

beşte despre gospudărie, despre creşterea şi educarea co- 
piilor, igiena locuinţei, etc., toate cari sunt de cea mai mare 
însemnătate pentru o viitoare soţie şi mamă. Imi amintesc 
de faptul, că la una din şedinţele ce am avut, s'a deschis 
vorba de facerea pâinii. Mare mi-a fost mirarea, şi "n acelaş 
timp şi întristarea, când am văzut că unele dintre adulte 
nu ştiau să-mi spună cum se tace pâinea. laptul acesta m'a 
făcut să mă gândesc: întâi, că sătencile noastre nu sunt 
destul de pregătite şi al doilea, că ţăranul rar de tot, face 
pâine de casă. Dându-li-se sfaturi necesare pentru viaţa 
practică, relativ la curăţenie, igiena locuinţei, creşterea şi 
educarea copiilor, îngrijirea casei, ete. ete. apoi citind şi 
ele singure de prin cărţi, adultele vor învăţă dela şezăto- 
rile noastre de azi, a fi bune soţii, adevărate mame, cari 
vor ști cum să-şi crească copii şi ce educaţie trebuie să 
le dea. 

Femeea are de purtat grele sarcini în căsnicia ei, fie ca 
soţie, fie ca mamă, şi greu va întâmpină ea toate greutăţile 
dacă nu va fi pregătită; iar o femez, care nu va fi în 
stare să poarte toate sarcinile gospodării, nu poate fi pri- 
vită decât ca o roabă. O femee vrednică e tocmai ca fata 
din poveste: îmbracă casa dintr'un caier de tort. 

Deci noi învăţătoarele, având prilejul cu aceste şezători, 
să ne silim ca prin sfaturile şi pildele noastre, să formăm 
din sătencile noastre nişte femei vrednice şi mame iubitoare 
de copiii lor, căci mult fericită va fi atunci ţara noastră. Să 
ne silim a înălţă frumoasa noastră țară, până acolo unde 
ea trebuie să ajungă, căci aceasta nee sfânta menire, şi nu- 
mai astfel şezătorile pot fi folositoare şi cu drag vom vedea 
îndeplinindu-se versurile poetului: 

Talpa ţării, biata gloată, 
Ridicând-o din noroi: 
Inălţa-vom ţara toată 
Inălţa-ne-vom pe noi, 


Eleonoara 1 Băbușianu. 


invățatonre Domeniul Coroanei Dobrovățte 


e 


DOCTORUL FELIX 


In ziua de 19Ianuarie curent, a murit dr. Iacob Felix, mem- 
brual Academiei Române, o ilustrație a corpului medical şi 
fruntaş al ştiinţei române. 

La ştirea morţei lui, Academia a pus drapelul de doliu 
şi a ţinut şedinţă, exvrimându-și cele mai adânc simţite re- 
grete pentru pierderea harnicului ei membru. Colegii lui erau 
adânc mișeaţi, ştiindu-l deplin sănătos şi activ până în mo- 
mentele din urmă. S'au luat hotărâri privitoare la partici- 
parea la actul înmormântărei. 

In răposatul dr. Felix, Românii îndură o pierdere greă,ela 
fostun bărbat carea adus statului un mare bine, prin organi- 
zarea şi conducerea serviciului sanitar, şcoalei române o îndru- 
mare simțită, prin lecţiile sale universitare, poporului de jos o 
hrană intelectuală necesară, prin cărţile sale de igienă po- 
pulară. 

D-rul Felix a fost de origină streină. Născut la 1832 în 
Horschitz (Boemia), a venit la 1858 în România, după ter- 
minarea studiilor sale la Viena şi Praga, 

La 1860 fu numitprofesorde igienă şi de poliție sanitară, la 
şcoala naţională'de medicină din Bucureşti, în calitatea asta, ală- 
turea de d-rul Davila a contribuit la organizarea serviciului 
sanitar civil. La 1869, şcoala transformându-se în universitate, 
dr. Felix treci la catedrade igienă, dobândind în acelaş an 
cetăţenia română. Desi profesor, a ţinut şi locul de medic pri- 
mar al Bucureştilor, din 1865 până la 189%, fiind popular în 
toate cercurile. In timpul războiului pentrn neatârnare a 
organizat o parte din spitalele pentru răniții întorşi în ţară 
şi a dirigiat spitalele din Turnu-Măgurele. 

Scrieriile lui serioase au atras atenţia scriitorilor noştri şi 
acelor din străinătate, cari s'au grăbit a-l alege Membru al 
Academiei (1880), decan al facultăţii de medicină (1883—1887), 
membru al mai multor corpuri savante din Londra, Viena, 
Paris și Madrid. 

lată principalele scrieri ale răposatului: 

1. Apele de băut ale Bucureştilor 1864; 2. Traclatul de 
igienă publică Ed. | — II 1870, 1888; 3. Rapoarte generale 
ale consiliului de salubritate publică al osaşului Bucureşti. 
1868, 1886. 4. Sur la prophylaxie dela Pelagre, Geneve, 1882. 
5. Creşterea igienică a copiilor. 1882. 6. Die sanitiiren Zás- 
tände Rumäniens. 1883. 7. Prophylazia pelagrei. Buc. 1883. 
8. Dare de seamă despre expozițiunea de igienă dela Berlin 
1883, Bucureşti 1884. 9. Sur la necessité et l'installation des 
hopilauz d'isolement. Wien 1887. 10. Despre prevenirea tu- 
berculozei. Bucureşti 1879. 11. Igiena la expoziția din Paris.— 
Istoria Igieniei în România. Memoriul I—II Bucureşti. 
1902.— Igiena şcolară. Istoria ei, starea ei acluală. Memoriu 
I--II Bucureşti 1903.—/giena laptelui. 1903. Toate apărute 
în Analele Academiei.—12. Raport general despre Igiena 
publică şi despre serviciul sanitar ale Regatului României 
1892—1899. — 13. Geografia medicala a României. Bucureşti 
1897.—14. Poveţe despre hrana țăranilor şi despre păstrarea 
sănălăței. (Biblioteca domeniului Coroanei).—15. Medicul 
poporului. 1903. (Biblioteca Steaua). 

Afară de acestea, o mulţime de dări de seamă despre cărţi 
venite la premiu şi comunicări făcute în şedinţele Academiei. 

D-rul Felix a fost model de cetăţean român, iubit pentru 
caracterul lui şi pentru puterea lui de muncă, dovedită în toate 
funcțiunile ocupate. 

Inmormântarea s'a făcut Vineri, la 21 Ianuarie c. orele 2 p.m. 
Un mare număr de persoane din toate stratele sociale au ți- 
nut să însoţească rămăşiţele defunctului până la locul de veci. 


Necrolog. 


ak DIN LITERATURA POPGRALĂ 2S 
(O a 9 


Peste deal, în ceea vale 
Se plimbă Dragoș câlare 
Si călare şi pe jos 

Ca un trandafir frumos. 

— Du-mă murgule mai lin 
Păn'la pod la Moş Mărin 
C'acolo vinu-i mai bun, 
Vinu-i bun şi oca-i mică 
Crâşmăriţa-i frumuşică, 
Beau voinicii de se strică. 
Vinu-i bun și oca-i mare, 
Crâşmăriţa mândră tare 
Cară vin cu două oale. 

— Dă-mi, jupâne, vin mai bun, 
M'aşteaptă potera'n drum,.. 
Potera m'a înconjurat 
Dăt-e, tu, Dragoş legat. 

— Eu nici mort nu vreau legat, 
Cât pe lume am hoţit 
Pe nimeni n'am omorât, 

Pe boeri i-am jefuit 
Pe săraci i-am miluit. 


Frunză verde de-alunică 
Mă suii pe deal, de stâncă, 
Văzui lunca 'mpodobită 


Şi puicuţa mea gătită. 


Frunzuleană lemn uscat, 
Bâdiţă fi-ţi-ar pâcat 
C'aseară te-am aşteptat 
Tot cu foc şi cu lumină 
Şi cu dor dela inimă, 
Când văzui că nu mai vii 
Făcui dorul căpătâiu, 

Cu dragostea mă 'nvăluii, 
Doamne. rău mâ odihniiu. 


Frunzuleană lemn uscat, 
Astă noapte am visat 
Că badea m'a sărutat. 
M'am sculat ş'am pipăit 
Dar nimica n'am găsit, 
Numai dorul inimii 
Scris pe fața perinii 

Cu cerneala ochilor, 
Ochilor, surorilor 

Şi cu părul genelor. 


Foileană fir de nuc; 
Eu, puicuţă, plec, mă duc, 
Adă gura s'o sărut. 


Culese din Comuna Socea-Cândegti (jud. Neamț) 


de Alexandru A. Naum. 


rih e TA 
Informaţiuni 


Să aduce la cunoştinţă, că Administrația şi Ca- 
sieria societății culturale «Steaua» a fost reluată 
de d-l Sp. Haret, fostul Ministru al Cultelor și 
Instruţiunii publice. Prin urmare, toate cotizațiunile 
şi tot ce privește administraţia şi Casieria se vor 
adresă d-sale, Str. Verde, Bucureşti. 


4 * 

Aflăm cu plăcere că prin stăruința d-lor Invăţători A. Gratianu şi B. 
Ionescu, a Preoţilor: Ioan Popescu, Ştefan Popescu şi Dimitrie Po- 
pescu, a d-lui Dimitrie Georgescu proprietar şi a altor persoane, s'a în- 
fiinţat în comuna Glodenii, jud. Dâmboviţa, o bancă popularăcu numele 

Riruinţa». Ii urăm propăşire. Laudă înființătorilor. 

Invâţătorii I. Demetriu şi C. Hanganu dela şcoala din comuna Moşna 
jud. Fălciu, pentru ca să îndemne pe săteni a veni la biserică, au înfiin- 
tat după o muncă încordată, un bun cor mixt pe2 voci, compus din 40 
elevi, cu care în fiecare sărbătoare cântă la biserică de'a liturgie şi până 
la finele slujbei. 

Ti felicităm, şi ar fi de dorit ca în toate comunele să se formeze a- 
semenea coruri. 


Bibliografii 


Am primit la redacţie „Chestiuni de psihologie aplicată la 
educațiune şi învățământ“ un frumos volum în 3* de aproape 200 
pagini, datorit d-lui Șiefan Kirifescu, institutor în capitală. 

Autorul tratează, în noua sa lucrare, următoarele 8 cestiuni: 

1) «Fazele prin care trece desvoltarea psihică a copilului de- 
la 1-— 10 ani». 

Cestiunea aceasta tratată de d-l Kirițescu, sub formă de con- 
ferinţă, în 49 de pagini, cu literă compactă, este de cea mai mare 
importanţă, pentru orice membru al corpului didactic, căci în- 
tr'însa domnia-sa, învederează cu claritate și pricepere va- 
loarea educativă a jocului, rolul imaginațiunii în cele 4 stadii 
«le ei, al asociaţiunii ideilor, al abstracțiunii, în fine, logica la 
copil şi cultura ei. 

Judecând după izvoarele indicate în text, se vede că autorul, 
în tratarea cestiunii, a citit tot ce a apărut mai nou, în această 
cestiune, până astăzi. 

2) «Condiţiunile unui învăţământ educativ, propriu zis, sau va- 
loarea relativă a obiectelor de studiu, pentru educaţiunea cele- 
vului», este tratată în 29 de pagini de text. Intr'insa se oglin- 
dește: «rolul intuiţiunei în predarea fiecărei lecţiuni din fiece 
obiect, al momentelor psihologice cu cele trei moduri: descriptiv, 
analitic şi sintetic». Aci cititorul găseşte o expunere clară şi com- 
plectă a «principiilor Pedagogiei Herbartiane». 

3) «Greșelile în cari poate cădeă dascălul care nu se ţine în 
curent cu literatura pedagogică şi mijloacele prin cari s'ar putea 
preveni consecinţele». Această cestiune cuprinde, tocmai o coală 
de tipar. 

Părerea emisă de d-l Kirițescu, de a se însărcină Casa Şooa- 
lelor, cu procurarea cărţilor şi revistelor necesare, spre a ţine 
în curent pe dascălul primar, cu literatura pedagogică a epocei, 
cum şi instituirea unei comisiuni pedagogice anume, e o ideie 
uouă şi cu totul originală. Ea merită să fie discutată de întreg 
corpul dăscălesc. 

4) «Mijloacele cele mai de seamă, pentru asociarea familiei la 
problema şcoalei», care ocupă în lucrarea d-lui Kirițescu, nu mai 
puţin de 27 de pagini, este iarăşi o cestiune plină de interes şi 
de învăţăminte folositoare fiecărui dascăl, pentru menţinerea pre- 
stigiului şi a autorităţii, cuvenită în faţa elevilor,a autorităţilor 
şcolare şi a bunei opiniuni în ochii părinţilor de familie. 

5) «Metodica specială a aritmeticii. 

6) «Importanţa calculului mintal în predarea aritmeticii; moti- 
vare psihologică şi exemplificare». 

7) «Predarea religiunei în limitele și după indicaţiile metodice 
cuprinse în programul şeoalei primare», e precedată de impor- 
tanţa sentimentului religios şi natura lui şi indică, cu pri- 

cepere dascălului calea de urmat în predarea acestui obiect, apoi 
preocuparea lui de a face ca să încolţească, să crească şi să ro- 
dească în inima copilului, acest simţimânt nobil și util morali- 
tăţii sale. 

8) «Factorii decizivi pentru o cultură religioasă, raţională şi 
temeinică; în fine, alegerea şi tratarea bucăţilor respective de 
religiune». 

Toate aceste cestiuni sunt precedate de o introducere pe 14 
pagini, în care autorul arată necesitatea urgentă a unui sis- 
tem de instrucţiune, raţional şi temeinic, bazat pe cultivarea 
pornirilor naturale ale'copilului: curiozitatea, imitațiunea şi amorul 
propriu sau interesul multiplu, propriu zis. 

Din prefața cărţii d lui Kirițescu, mai reesă, că autorul de- 
clară răsboiu politicei militante, ce a străbătut în ultimul 
timp, printre rândurile dascălilor primari, mai ales, lucrul ce 
nu poate fi decât numai în detrimentul menirii educative a școa 
lei primare, părere pe care o împărtăşim şi noi. 

Cartea este apărută în editura librării «Leon Alcalay», calea 
Victoriei 37, București, şi se vinde pe preţul numai de 2 lei. 


s + Da, 
«Apărătorul sâănâtâţii» 
(broșură de 180 pagini, cu un mare număr de figuri în text şi cu un vocabular 
explicativ la fine) 


Autorul fostei reviste, numită «Apărătorul sănătăţii», atât de 
răspândită atunci, când apărea, d-l prof. dr. N. Manolescu, a pu- 
blicat această broșură, menită să servească agenţilor sanitari și 
moaşelor, ca luptători contra boalelor. 

Broșura are 3 părţi principale: Igienă, şi în special igiena ţă- 
vanului nostru (un rezumataligienii autorului, premiată de Aca- 
demia Română). Patologie, adică cunoașterea boalelor şi ajuto- 
rul ce se poate da bolnavilor mai ales prin medicina populară 
şi Mica chirurgie, adecă mici operaţiuni ce se pot face la ţară, 
ca legarea unei răni, punerea unei vezicătoare, facerea unei fric- 
țiuni, a unui masaj, etc. 

Pe lângă aceasta, se mai aduogă un mic vocabular explicativ, 
al multor expresiuni şi fapte, ce autorul a crezut să le pue și 
mai bine în evidenţă. 

Cestiunile sunt alese, ţinându-se seamă de importanţa lor, se 
succed în mod natural şi sunt toate expuse în mod practic. 

Suma cestiunilor cuprinde tot ce este esenţial, pentru profilaxie 
contra boalelor şi ajutor celui bolnav. 

Utilitatea acestei publicaţiuni este mare pentru oricine dorește 
să știe ce este o boală, s'o cunoască, să se apere de boale şi să 
se ajute când a căzut bolnav. 

O recomandăm Onor. noștri lectori, cu preţul de 3 lei în loe 
de 4, cât este pusă în vânzare. 


Comanda: Tipografia „Carol G5bl“, Strada Doamnei 16, București. 


Licitaţiuni 


La 9 Februarie 1905, orele 10 a. m. se va ţinela Eforia Spit. civile, 
din Bucureşti, licitaţie pubhiâ pentru carnea de vacă; La 10 Februarie 
1905, orele 19 a. m. pentru jimblă şi pâine; La 11 Februarie 1905, orele 
10 a. m. pentru vin; La 12 Februarie 1905, orele 10 a. m. pentru săpun 

şi seu topit; La 14 Februarie 1905, orele 10 a. m. pentru untură; La 16 
Februarie 1905, orele 10 a. m. pentru deşertatul latrinelor; La 1 Martie 
1905, orele 10. a. m. pentru articolele de cusâtorie; La 2 Martie 1905, 
orele 10 a. m. pentru sticle medicinale și alte ariicole de sticlă; La 3 
Martie 1905. orele 10 a m 'entru articole de birou; La 4 Martie 1905, 
orele 10 a. m. pentru articole de maşini. 

Cuetele de sarcine se pot vedeă la cancelaria Eforiei în ori ce zi şi oră 
de lucru. 

— In ziua de 9 Fevruarie 1905, ora10t/, pentru darea în întreprindere 
a construcţiei a 3 poduri de stejar pe canalul principal de pe moşia 
Măxineni-Corbu, precum şi construcţia canalului secundar la punctul 
Suliţa spre Gulianca. 

Devizul în sumă de lei 8.795. 


Posta Administraţiei 

— D lui Z. Zrelea. Tecuci — Sunteţi achitat pe anul trecut 
al VII-lea cu chit: 14.296. 

— D-lui G. St. Gubăn-R.-Sărat — Cumpăraţi « Gospodăria 
Rurală» de V. S. Moga, dela librăria C. Sfetea din Bucu- 
pu Preţul 3 lei. In ea veţi găsi toate desluşirile cu privire 
a vin. 

STEHURA 


Societatea Steaua are de scop a lucră pentru, 
intinderea învăţăturii în popor, prin tipărirea şi 
răspândirea de scrieri și publicaţii morale, pa- 
triotice şi de folos practic, şi pentru împiedeca- 
vea, prin toate mijloacele legiuite, a răspândirei 
de scrieri și publicaţii imorale, sau cu tendinţe 
contrarii statului şi ideii naţionale române. 

Cotisaţia este de cel puţin dos lei pe an, iar pentru învăţători 
preoţi rurali şi săteni, de cel puţin un leu pe an. Fie-care men- 
bru este îndatorat ca, în cel dântâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotisaţia pe un an, se pot a- 
dresă d-lui Spiru C. Haret, strada Verde, București. 

Comitetul. Președinte, loan Kalinderu, președintele Academiei Ro- 
mâne.— Vice-preşedinte, Sava Sumănescu, mare proprietar, fost senator.— 
Administrator şi casier, Spiru C. Haret, fost Ministru, profesor uni- 
versitar, — Secretar, Const. Banu, profesor secundar, fost inspector şco- 
lar. — Membrii: Petre Gârboviceanu, fost Administrator al Casei Sf. 
Biserici Aulocefale Ortodoxe Române, profesor la Seminarul Central 
şi director al Şc. Normale a Societății pentru învățătura poporului 
român; I. Dimitrescu Procop., senator, fost Primar al Capilaiei,; M. 
Vlădescu, Ministru, profesor universitar; Cristu S. Negoescu, admini- 
strator al Casei Şeoalelor, profesor secundar; Dim. Cecropid, institutor.— 
Cenzori, Const. Alimâneşteanu, inginer de mine; Preotul econom Const. 
Ionescu, profesor secunaar; Const. Alexandrescu, institutor. 


Membrii înscrişi și cotisațiuni plătite (Urmare). 

I. C. Mihalcea, învăţător (Pângăleşti), 1 leu; Z. Mârăcineanu, învăţă- 
tor (Bila-Cămineasca), 1 leu: A. Ciorănescu, învăţător (Bila-Cămineasca), 
S. Bonea, institutor (Giurgiu), 1 leu; Romulus N. Grigorcea, fost revizor 
şcolar (Bucureşti), 5 lei; dr. E. Surișescu, (Giurgiu), 2 lei; I. Voinea, în- 
văţător (Merenii de sus), 1 leu 

Numărul membrilor înscrişi cu începerea anului 1905 al Societăţii e 
de 3; iar numărul banilor încasaţi dela aceştia şi dela vechii membri, e 


de 52 lei. 
(Va urmă în numărul viitor). 
e eo vo vo e o o mM M ----_-_--oh-._.-.--._..._........-. 

„NAȚIONALA“ AVEM 6 ȘEGALĂ GRTODOXĂ că 
A 
Re SOCIETATE GENERALĂ DE ASIGURARE, BUCUREȘTI sr SENTA ESANA + 
g ; - [ie ca A ar atar CI) w- 
4 Capital în acțiuni RE var aTa cu internat gi externat = 
X E reservi e ma I Şeoală snperioară de educație gi menaj. C 
pe compuse din prime Limbile Franceză, Germană vor- S 

% Idem format din capi: |de familie. Bucătărie, cultura gânda- 

Vice-preşedinte A. Băicoianu. 


iC Dir. general E, Grünwald. 

— „NAȚIONALA“ asigură contra in- 
ceuiului, a «grindinei», contra riscu- 

$) lui pierderii valorilor. Asigurările 


pentru viaţă sunt primite in toate 
S combinaţiunile obişnuite ca: «cas de 
se, moarte, supravieţuire, zestre şi rentă». 
-gai Sediul social în palatul Societàții din 


B6 presentanțå generală in Bucureşti, 
-5 str. Smârdan No. 4. Agenţii în toate 


Tula din ţară. 
pa 


Dilniec soseso Incălțăminte Negre și 


str. Doamnei No 12, Bucureşti. Re- | 


EEE E PE o 
Cel mai mare și vast magasin și singurul care vinde eftin. 
din propria nóstră Fabrică, luorate de nol. 


Prețari corente la Ghete de Bārbați: 
de Vax cu Elastio saù Bireturi Lel 10.95, 11.95, 12 95, 13.9b. 


și eftin cu o singură probă. 

III. Ţesătorie. Lână, bumbac, mătase, (33 
ştofe de haine şi tot felul de pânzeturi Sa 
şi uniforme pentru şcoli. 

IV. Tricotaj. Flanele, fuste, j ai PORIG 
ciorapi de lână şi bumbac. E 

Se primeşte lână pentru dărăcitv: 
făcut cacre și tors. 

Se primeşte gogoşi „pentru, h 
| borangicul cu maşini sistematice. 

Fondatorul gcoalei, 


Preotul Iconom, Ç., IONESCU. 

Colori, pentru Bărbaţi, Dame şi Oopi' 


—Șe| » >» >» Nasturi » 12.95, 13.95, 14.95 15.95. 
p » Laok cu Elastic sad Birewuri » 12.95, 13.95, 14.95. 
Ba » » » Nasturi » 13.95, 14.95, 15.95 
E » Chevreau cu Elastio » 12.95, 18.95, 14.95 
. » » Nastur! > 13.95, 14.95. 15.95 
-FE Preţuri corente la Ghete de Dame: 
= de Ohevreau negre cu izeluri Lei 10.95, 12.95, 13.95. 
A » » » » Botoni » 11.95, 12.95, 13.95, 14.95, 16.9. 
r ARA » Oolori » > » 12.95, 13.95, 14.95, 15.95. 
s. » Gems ou Nasturi și Şireturi » 7.95, 8.95, 9.95. 
SA Pantofi de Chuvreau albidecoltaţi» 5.95, 6.95. 
idem cu Şireluri şi Nastur! „6.95, 7.95, 89%. 

—Ș2] Idem de Lack diferite forme » 5.93, 6.95, 795, 5.95, 9.95. ca 
35 Rayon de Lingerie pentru Dame și Bărbaţi ou preţuri fabulos de eftine S 
şt: In tot dERULA ae găsesc mar! cantităţi de mănuși Glacé, Albe, Qolori, 3 
F, și Negre pentru Dame Lei 2.50. — 
— 9 » Bărbaţi » 2.95. S | Sa 
Po Rupendu-se la peoos se dă altă (cupon de reducție pentru cititorii Abinel | 23- 

pereche. 
d Magasin la tote Sesonele, Calea NP pa 
GE] picior No. 27. aläturi de Polia SNO rrime vor avé un eädëmtnt o |33 
Capitalei, Rucuresci. “uponul. Ce: 
2e 

Inst. de Arte Grafice Ei A PAEIT fa": Str. Doamnei, 18. 

